b'\n_START_ARTICLE_\nStatens l\xc3\xb8nnstrinn\n_START_PARAGRAPH_\nStatsansatte i Norge har i sin arbeidskontrakt avtalt avl\xc3\xb8nning etter et av statens l\xc3\xb8nnstrinn. L\xc3\xb8nnstrinnet henviser til l\xc3\xb8nnstabellene som er fremforhandlet mellom staten og arbeidstakerorganisasjonene. Ut ifra tabellene kan man lese det enkelte l\xc3\xb8nnstrinns bruttol\xc3\xb8nn per \xc3\xa5r, samt beregninger av m\xc3\xa5neds og dagsl\xc3\xb8nn, pensjonstrekk, overtidsgodtj\xc3\xb8relser m.m. Statens l\xc3\xb8nnstrinn erstattet det tidligere statens regulativ, som var delt i hovedregulativet og sjefsregulativet._NEWLINE_I forbindelse med l\xc3\xb8nnsforhandlinger kan l\xc3\xb8nnen justeres ved at satsene i tabellene justeres eller ved at arbeidtakeren flyttes til et annet l\xc3\xb8nnstrinn, eventuelt ved en kombinasjon av disse._NEWLINE_For noen statlige stillinger gjelder det l\xc3\xb8nnsrammer hvor det er avtalt at arbeidstakeren skal avl\xc3\xb8nnes med et bestemt l\xc3\xb8nnstrinn ut ifra sin ansiennitet. For andre stillinger er stillingen lyst ut med avl\xc3\xb8nning i et bestemt intervall som betegnes som stillingens l\xc3\xb8nnsspenn. I forbindelse med ansettelsen blir l\xc3\xb8nnen fastsatt innenfor dette spennet gjennom en individuell forhandling mellom arbeidsgiver og arbeidstaker.'